b"\n_START_ARTICLE_\nBreakout (album)\n_START_SECTION_\nOzadje\n_START_PARAGRAPH_\nMiley Cyrus je pevka, tekstopiska in igralka, ki kot Miley Stewart, dekle s skrivnim dvojnim \xc5\xbeivljenjem kot pop zvezdnica Hannah Montana, igra v Disney Channelovi televizijski seriji Hannah Montana. \xc4\x8cez serijo je Miley Cyrus postala najsni\xc5\xa1ki idol in izdala glasbo za serijo Hannah Montana. Prvi glasbeni album Miley Cyrus, naslovljen kot Meet Miley Cyrus, je iz\xc5\xa1el kot drugi disk iz albuma Hannah Montana 2/Meet Miley Cyrus (2007). Breakout je drugi glasbeni album Miley Cyrus in njen prvi album, ki je neodvisen od fran\xc5\xa1ize Hannah Montana, kar odra\xc5\xbea tudi naslov albuma. Verjela je namre\xc4\x8d, da je to njen \xc2\xbbprebojni projekt\xc2\xab, kjer je \xc2\xbbpokazala vse o Miley Cyrus.\xc2\xab Miley Cyrus je kasneje razlo\xc5\xbeila, da je album tako naslovila tudi zato, ker je z njim \xc2\xbbnekoliko stopila iz Hannahine sence.\xc2\xab Dejala je tudi, da ga je poimenovala po singlu\xc2\xa0\xc2\xbbBreakout\xc2\xab, ker je ta \xc2\xbbeden izmed [njenih] najljub\xc5\xa1ih singlov.\xc2\xab_NEWLINE_Miley Cyrus je verjela, da je album Breakout v primerjavi s prej\xc5\xa1njimi njenimi albumi bolj \xc2\xbbodrasel\xc2\xab in \xc2\xbbsamo malo bolj kreativen.\xc2\xab Njen cilj je bil, da bi v album vklju\xc4\x8dila zvok z vplivom rock glasbe in dejala, da je bilo \xc2\xbbpisanje vsekakor druga\xc4\x8dno ... ta besedila pomenijo ve\xc4\x8d, kot besedila prej\xc5\xa1njih pesmi\xc2\xab. Po mnenju Miley Cyrus, album dokumentira dogodke, ki so se ji pripetili v prej\xc5\xa1njem letu njenega \xc5\xbeivljenja. Ve\xc4\x8dino pesmi je napisala med tem, ko je nastopala na turneji Best of Both Worlds Tour med oktobrom 2007 in januarjem 2008. Povedala je, da med poslu\xc5\xa1anjem vsake pesmi lahko poslu\xc5\xa1alec odkrije nekaj o sebi in o njih samih. O povezovanju z obo\xc5\xbeevalci preko albuma Breakout je potrdila, da si je \xc5\xbeelela, da bi \xc2\xbbdekleta za\xc4\x8dutila, da so lahko mo\xc4\x8dne in se lahko zdivjajo.\xc2\xab\xc2\xa0Nadaljevala je tudi, da \xc2\xbbupam, da ob poslu\xc5\xa1anju te glasbe lahko za\xc4\x8dutijo razlog za ples, se smejijo in zabavajo. Ta CD je primeren kateri koli starosti, \xc5\xa1e posebej za mojo starost.\xc2\xab\n_START_SECTION_\nTr\xc5\xbeenje\n_START_PARAGRAPH_\nPesem \xc2\xbbBreakout\xc2\xab\xc2\xa0je napisal Ted Bruner v sodelovanju s Treyjem Vittetoeom in Gino Schock iz glasbene skupine Go-Go's. Napisali so jo za ameri\xc5\xa1ko pop pevko Katy Perry, za njen drugi glasbeni album, One of the Boys (2008), vendar pesem nikoli ni bila vklju\xc4\x8dena vanj, zaradi \xc4\x8desar so jo posredovali Miley Cyrus. Na njeni verziji pesmi Katy Perry poje spremljevalne vokale. Kot ve\xc4\x8dino pesmi na albumu Breakout je Miley Cyrus napisala tudi pesem\xc2\xa0\xc2\xbb7 Things\xc2\xab\xc2\xa0med tem, ko je nastopala na turneji Best of Both Worlds Tour in govori o \xc4\x8dustvih do njenega biv\xc5\xa1ega fanta. Trdila je, da je besedo \xc2\xbbhate\xc2\xab\xc2\xa0(\xc2\xbbsovra\xc5\xa1tvo\xc2\xab) uporabila zato, da bi demonstrirala, kako jezna je bila v tistem \xc4\x8dasu. Originalno je bila pesem \xc2\xbb7 Things\xc2\xab\xc2\xa0\xc2\xbbmehka in prijetna,\xc2\xab\xc2\xa0vendar je Miley Cyrus dejala, da je med snemanjem \xc2\xbbznorela\xc2\xab\xc2\xa0in pesmi dodala bolj trd zvok. Posnela je svojo verzijo pesmi Cyndi Lauper,\xc2\xa0\xc2\xbbGirls Just Wanna Have Fun\xc2\xab\xc2\xa0iz njenega albuma She's So Unusual (1983). Miley Cyrus si je za\xc5\xbeelela popolnoma druga\xc4\x8dno verzijo pesmi, kot so ostale. Pesem je opisala kot skoraj \xc2\xbbpopolnoma druga\xc4\x8dno pesem.\xc2\xab\xc2\xa0O dokon\xc4\x8danem projektu je Miley Cyrus povedala: \xc2\xbbKo poslu\xc5\xa1a\xc5\xa1 pesem je, kot da sploh nisi prepri\xc4\x8dan, kaj je. To je nekaj popolnoma novega.\xc2\xab_NEWLINE_Pesem \xc2\xbbFull Circle\xc2\xab\xc2\xa0je Miley Cyrus napisala v sodelovanju z Scottom Cutlerjem in Anne Preven in govori o njenem razmerju z Nickom Jonasom iz glasbene skupine Jonas Brothers. \xc2\xbbGovori o dveh ljudeh. Kar naprej se bosta vra\xc4\x8dala drug k drugemu, ne glede na to, kaj bodo rekli drugi, slabi ljudje, ki ju no\xc4\x8dejo videti skupaj,\xc2\xab\xc2\xa0je Miley Cyrus povedala o besedilu pesmi.\xc2\xa0\xc2\xbbFly on the Wall\xc2\xab\xc2\xa0so napisali Miley Cyrus, Antonia Armato, Tim James in Devrim Karaoglu. Pesem \xc2\xbbFly on the Wall\xc2\xab\xc2\xa0je bila namenjena medijem, saj, kot je povedala Miley Cyrus, \xc2\xbbmislijo, da vedo vse [o njej], vendar to ni res. \xc5\xbdelijo si biti moja muha na steni in me gledati 24 ur, sedem dni na teden.\xc2\xab Miley Cyrus je pojasnila, da je pesem govorila o njenih poskusih, da bi se izognila paparazzom, vendar so se kar pojavili in \xc2\xbbniso od\xc5\xa1li stran kot majhne, nadle\xc5\xbene muhe.\xc2\xab Miley Cyrus, Antonia Armato, Tim James in Aaron Dudley so skupaj napisali pesem \xc2\xbbWake Up America\xc2\xab\xc2\xa0o varovanju okolja. Pesem je bila namenjena \xc2\xbbljudem v ozadju\xc2\xab, otrokom dana\xc5\xa1nje generacije; povedala je, da so oni tisti, ki bodo v prihodnosti \xc2\xbbspremenili Zemljo v to, kar bo tudi ostala\xc2\xab. \xc2\xbbJe edina, ki jo imamo, zato moramo skrbeti zanjo. \xc4\x8ce ne, bodo pri\xc5\xa1le posledice, mogo\xc4\x8de ne za vas, takoj in va\xc5\xa1o generacijo, vendar za va\xc5\xa1e otroke in njihove otroke ... Vsaka generacija bo nekaj prenesla na naslednjo,\xc2\xab\xc2\xa0je zaklju\xc4\x8dila._NEWLINE_Miley Cyrus je posnela svojo verzijo pesmi Cheyenne Kimball, \xc2\xbbFour Walls\xc2\xab\xc2\xa0z njenega albuma The Day Has Come (2006) za album Breakout, vendar jo je preimenovala v \xc2\xbbThese Four Walls\xc2\xab. Dvanajsta in zadnja pesem iz albuma je remix njene uspe\xc5\xa1nice\xc2\xa0\xc2\xbbSee You Again\xc2\xab, poznan tudi kot Rock Mafia Remix ali 2008 Remix; pesem \xc2\xbbSee You Again\xc2\xab\xc2\xa0je originalno iz\xc5\xa1la na albumu Hannah Montana 2/Meet Miley Cyrus.\n_START_SECTION_\nGlasbena struktura in sestava\n_START_PARAGRAPH_\nNa splo\xc5\xa1no je album Breakout dominanten pop rock album, vendar vklju\xc4\x8duje tudi druge glasbene zvrsti. Prvi singl iz albuma, \xc2\xbbBreakout\xc2\xab\xc2\xa0je dance-pop pesem s hitrim tempom s poudarkom na elektri\xc4\x8dnih kitarah in bobnih, kasneje pa razkrije \xc2\xbbpresko\xc4\x8dene pasti in zvok klaviature\xc2\xab. Besedilo pesmi je \xc2\xbbklic zabave samo za dekleta\xc2\xab, ki temelji na \xc4\x8dustvih mladih in o njihovih ob\xc4\x8dutkih glede \xc5\xa1ole. Hiter tempo ima tudi \xc2\xbb7 Things,\xc2\xab\xc2\xa0pesem z vplivom pop punka. Pesem ozna\xc4\x8duje spremembo iz \xc2\xbbne\xc5\xbene pesmi o razhodu z ne\xc5\xbenimi verzi v punk-pop divjo pesem.\xc2\xab Besedilo pesmi \xc2\xbb7 Things\xc2\xab\xc2\xa0govori o sedmih lastnostih biv\xc5\xa1ega fanta, ki jih izvajalka pesmi sovra\xc5\xbei. Pesem \xc2\xbbThe Driveway\xc2\xab\xc2\xa0je balada, katere besedilo govori o razhodu, ki trdi, da \xc2\xbbni\xc4\x8d ne boli bolj kot izgubljanje ne\xc4\x8desa, ko ve\xc5\xa1, da je zares izgubljeno.\xc2\xab Verzija pesmi Cyndi Lauper, \xc2\xbbGirls Just Wanna Have Fun\xc2\xab\xc2\xa0nadomesti vpliv reggae glasbe iz originalne verzije z ve\xc4\x8d rock glasbe, ki vklju\xc4\x8duje tudi pop punk. Besedilo pesmi \xc2\xbbGirls Just Wanna Have Fun\xc2\xab\xc2\xa0primarno govori o \xc2\xbb\xc5\xbeelji, da bi se izgubil s katerim izmed svojih prijateljem\xc2\xab, s tem pa se nana\xc5\xa1a tudi na \xc5\xbeivljenje preobremenjene otro\xc5\xa1ke zvezde. Pesem \xc2\xbbFull Circle\xc2\xab\xc2\xa0je sestavljena iz ve\xc4\x8d pop rock verzov; enega izmed verzov Miley Cyrus kon\xc4\x8da z besedami \xc2\xbbOh, oh, oh!\xc2\xab Besedilo govori o paru, ki ne \xc5\xbeeli nehati s svojim razmerjem._NEWLINE_Pesem \xc2\xbbFly on the Wall\xc2\xab\xc2\xa0je vidno electropop pesem, ki je sestavljena iz ve\xc4\x8d verzov, ki se kon\xc4\x8dajo z besedami iz naslova pesmi, velik poudarek pa je tudi na elektri\xc4\x8dnih kitarah. Za razliko od drugih pesmi iz albuma Breakout je v nekaterih delih pesmi \xc2\xbbFly on the Wall\xc2\xab\xc2\xa0glas Miley Cyrus ra\xc4\x8dunalni\xc5\xa1ko spremenjen. Besedilo pesmi \xc2\xbbposlu\xc5\xa1alcu prika\xc5\xbee zunanjo stran njenega sveti\xc5\xa1\xc4\x8da\xc2\xab. Ciljno sporo\xc4\x8dilo pesmi so si glasbeni kritiki razlagali druga\xc4\x8de - najve\xc4\x8dkrat so menili, da gre v besedilu ali za biv\xc5\xa1ega fanta ali za medije. Pesem \xc2\xbbBottom of the Ocean\xc2\xab\xc2\xa0je druga balada iz albuma. V ozadju ljubezenske pesmi se sli\xc5\xa1ijo valovi oceana. Pesem \xc2\xbbWake Up America\xc2\xab\xc2\xa0ima po mnenju kritikov \xc2\xbbbrezobrazno rock ozadje,\xc2\xab\xc2\xa0besedilo pa govori o varovanju okolja, Miley Cyrus pa v glavnem poziva poslu\xc5\xa1alce, naj se \xc2\xbbmalce bolj zmenijo\xc2\xab\xc2\xa0za Zemljo. V prvem verzu \xc2\xbbprizna, da ne ve natan\xc4\x8dno, kaj je globalno segrevanje, vendar verjame, da bi morali vsi nekaj ukreniti glede tega.\xc2\xab Pesem \xc2\xbbThese Four Walls\xc2\xab\xc2\xa0je balada s country pop elementi glasbe in besedilom, ki govori o notranjosti pripovedovalca. Pesem \xc2\xbbSimple Song\xc2\xab\xc2\xa0ima \xc2\xbb\xc5\xa1ibek\xc2\xab\xc2\xa0zvok, besedilo pa govori o trenutkih v najstni\xc5\xa1kih letih, kjer oseba \xc2\xbbne more povedati, katera stran je zgoraj in katera spodaj\xc2\xab\xc2\xa0in menijo, da so si to zaslu\xc5\xbeili sami. V pesmi \xc2\xbbGoodbye\xc2\xab\xc2\xa0je vokalni nastop Miley Cyrus \xc2\xbb\xc5\xa1ibkej\xc5\xa1i\xc2\xab\xc2\xa0z ve\xc4\x8d \xc2\xbbnaravne spremljave\xc2\xab, medtem ko besedilo govori o tem, da se spominja \xc2\xbbpreprostih re\xc4\x8di\xc2\xab. \xc2\xbbSee You Again\xc2\xab\xc2\xa0(remix Rock Mafia) je dance-pop pesem z vplivom techno glasbe.\n_START_SECTION_\nKritike\n_START_PARAGRAPH_\nAlbum Breakout je v glavnem prejel pozitivne ocene s strani kritikov in prejel 66 od 100 to\xc4\x8dk s strani kritikov iz Metacritica. Heather Phares iz spletne strani Allmusic je komentirala, da naslov albuma Breakout odra\xc5\xbea \xc2\xbbnamen lep na\xc4\x8din\xc2\xab\xc2\xa0in da kljub temu, da glasba ni drasti\xc4\x8dno druga\xc4\x8dna od glasbe iz fran\xc5\xa1ize Hannah Montana, \xc2\xbble pe\xc5\xa1\xc4\x8dica pesmi odra\xc5\xbea resni\xc4\x8den odcep od Hannah Montane.\xc2\xab \xc4\x8ceprav ni bila navdu\xc5\xa1ena nad tem, da \xc2\xbbni\xc4\x8d ni bilo prepu\xc5\xa1\xc4\x8deno naklju\xc4\x8dju,\xc2\xab\xc2\xa0je zaklju\xc4\x8dila: \xc2\xbbCelo te pesmi so izvedene na na\xc4\x8din veliko bolj uveljavljenih pop div, [Avril Lavigne in Britney Spears], zagotovo namigujejo na vrsto stvari, ki jih Miley Cyrus namerava ohraniti. In med tem, ko album Breakout ni ravno prebojni album, kot bi lahko bil, \xc5\xa1e vedno pomaga Miley Cyrus premakniti njeno kariero stran od Hannah Montane.\xc2\xab Kerri Mason iz revije Billboard je napisala: \xc2\xbb\xc4\x8ceprav je album \xc5\xa1e vedno primeren za mlaj\xc5\xa1e, je Breakout tudi za ve\xc4\x8dje otroke\xc2\xab\xc2\xa0in pohvalila Miley Cyrus, saj je \xc2\xbbrojena pop zvezdnica.\xc2\xab Sarah Rodman iz revije The Boston Globe je menila, da je Miley Cyrus v zvezi z albumom Breakout v glavnem uspelo, medtem ko \xc2\xbbve\xc4\x8dino \xc4\x8dasa posku\xc5\xa1a zadovoljiti ve\xc4\x8dino ljudi\xc2\xab. Povzela je: \xc2\xbbZ albumom Breakout se je Miley Cyrus o\xc4\x8ditno \xc5\xbeelela lo\xc4\x8diti od svetle\xc4\x8dega, sre\xc4\x8dnega lika Hannah Montana, vendar ni izdala svojega zvoka, zato ve\xc4\x8dina obo\xc5\xbeevalcev v albumu ne bo prepoznala samo Miley.\xc2\xab Chris William iz revije Entertainment Weekly je albumu dodelil oceno B in dejal, da je prva polovica albuma \xc2\xbbzabavna\xc2\xab, vendar druga vsebuje \xc2\xbbpreve\xc4\x8d te\xc5\xbekih balad\xc2\xab, za kar je menil, da je to najbr\xc5\xbe njena odrasla stran, ki jo je obljubila. Miakel Wood iz revije The Los Angeles Times je napisal: \xc2\xbbV zvezi s tem, je Breakout verjetno na\xc4\x8drtovan za to, da ga vrtijo na cesti in spremenijo v 3-D koncertni film. Kot album, ki upodobi nezadovoljstvo mladih, pa je nekoliko manj fascinanten.\xc2\xab_NEWLINE_Ben Ratliff iz revije The New York Times je napisal, da je bil poskus Miley Cyrus, da bi stopila iz sence Hannah Montana \xc5\xa1ibek, saj ga vodijo \xc2\xbbsame sive misli\xc2\xab. Ratliff je nadaljeval: \xc2\xbbOlaj\xc5\xa1ala jih je na pesmih s skupnimi afirmacijami, kljub temu pa je ostala kapitan svoje ladje ... Besedila so na pol grozna - skoraj preve\xc4\x8d realisti\xc4\x8dne najstni\xc5\xa1ke misli - najve\xc4\x8d izmed njih pa posreduje za\xc5\xbeeleno besedilo ... To je skromen album, ki ima dva ali tri dobre single.\xc2\xab Josh Timmermann iz revije PopMatters je verjel, da je album Breakout \xc2\xbbdober teen-pop projekt z zvo\xc4\x8dnimi predlogi in \xc5\xbeeljami pevke in tekstopiske. Sicer je mo\xc4\x8dnej\xc5\xa1a zbirka pesmi, kot so jo mame in o\xc4\x8detje pri\xc4\x8dakovali.\xc2\xab Sal Cinquemani iz revije Slant Magazine je albumu dodelil dve in pol zvezdici od petih, saj je bila razo\xc4\x8darana, zdelo pa se ji je, da pesmi niso bile \xc2\xbbvredne spremljave\xc2\xab\xc2\xa0pesmi\xc2\xa0\xc2\xbbSee You Again\xc2\xab. Sal Cinquemani je zaklju\xc4\x8dil: \xc2\xbbZa teen-pop bi lahko va\xc5\xa1 otrok poslu\xc5\xa1al slab\xc5\xa1e stvari. Saj veste, kot je na primer Avril [Lavigne].\xc2\xab Mordechai Shinefield iz revije The Village Voice je napisala: \xc2\xbb\xc4\x8ce njena besedila \xc5\xa1e niso dosegla njenega glasu, ne more izpolniti obljub o tem, da bo izbolj\xc5\xa1ala svoje projekte. Je ena izmed redkih talentov; do zdaj je pre\xc5\xbeivela samo do odrasle dobe.\xc2\xab Ash Dosanjh iz Yahoo! Music je albumu Breakout dodelila sedem zvezdic od desetih in dejala, da je album Breakout za Miley Cyrus ideal ameri\xc5\xa1kih sanj: \xc2\xbbKombinacija trdega dela, dobrega kr\xc5\xa1\xc4\x8danstva in nepo\xc4\x8drnelega popa.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nOb koncu tedna 8. avgusta 2008 je album Breakout pristal na prvem mestu lestvice Billboard 200 in tako postal tretji album Miley Cyrus na prvem mestu te lestvice - vklju\xc4\x8dno z albumi, ki jih je posnela kot Hannah Montana; album je prodal ve\xc4\x8d kot 371.000 kopij v prvem tednu od izzida in tako postal \xc4\x8detrti najbolje prodajani album \xc5\xbeenske ustvarjalke v letu 2008. V prihodnjem tednu je album Breakout pristal na drugem mestu z 163.000 prodanimi kopijami. Album je na lestvici Billboard 200 ostal osemin\xc5\xa1tirideset tednov. Prejel je platinasto certifikacijo s strani organizacije Recording Industry Association of America (RIAA) za en milijon prodanih kopij izvodov. Po podatkih Nielsen SoundScana je album 1,5 milijona kopij od njegove izdaje. Ko je prodal 27.000 kopij se je album ob koncu tedna 8. avgusta 2008 uvrstil na prvo mesto lestvice Canadian Albums Chart, kjer je ostal \xc5\xa1e dva zaporedna tedna._NEWLINE_Ob koncu tedna 14. septembra 2008 je album pristal na drugem mestu lestvice Australian Albums Chart. V naslednjem tednu je napredoval na prvo mesto, kjer pa je ostal samo en teden. Album Breakout je prejel zlato certifikacijo s strani organizacije Australian Recording Industry Association (ARIA) za 35.000 prodanih kopij. Album Breakout je pristal na \xc4\x8detrtem mestu lestvice New Zealand Albums Chart ob koncu tedna 8. septembra 2008. Ob koncu tedna 13. oktobra 2008 je album na lestvici New Zealand Albums Chart zasedel drugo mesto, kjer je ostal \xc5\xa1e dva zaporedna tedna. Album Breakout je prejel platinasto certifikacijo s strani organizacije Recording Industry Association of New Zealand (RIANZ) za 15.000 prodanih kopij. Na Japoskem je album pristal na desetem mestu._NEWLINE_Ob koncu tedna 13. septembra 2008 je album pristal na desetem mestu lestvice UK Albums Chart, s \xc4\x8dimer je postal prvi in edini glasbeni album Miley Cyrus, ki se je v tej dr\xc5\xbeavi uvrstil med prvih deset pesmi. Za 300.000 prodanih kopij je prejel platinasto certifikacijo s strani organizacije British Phonographic Industry (BPI). Na Irskem je album Breakout zasedel enajsto mesto na lestvici in prejel platinasto certifikacijo s strani organizacije Irish Recorded Music Association (IRMA) za 15.000 prodanih kopij izvodov. V srednji Evropi je album Breakout pristal na osemindvajsetem mestu lestvice European Top 100 Albums Chart, dvanajstem mestu lestvice Austrian Albums Chart, \xc5\xa1estem mestu lestvice Italian Albums Chart in \xc5\xa1estnajstem mestu lestvice German Albums Chart. Ob koncu tedna 21. septembra 2008 je album pristal na \xc5\xa1estindvajsetem mestu lestvice Spanish Albums Chart in, po \xc5\xa1estindvajsetih tednih, pristal na sedmem mestu. Album je prejel zlato certifikacijo s strani organizacije Productores de M\xc3\xbasica de Espa\xc3\xb1a (PROMUSICAE) za 30.000 prodanih kopij. Album Breakout je enak komercialni uspeh do\xc5\xbeivel tudi drugod po Evropi; pristal je med prvimi dvajsetimi albumi na lestvicah na Finskem, Poljskem in Norve\xc5\xa1kem."